

**Zariadenie pre seniorov v Trnave, T. Vansovej 5, 917 01 Trnava**

Poskytovanie sociálnych služieb, ako aj postup pri prijímaní klientov do zariadenia pre seniorov je v súlade so zákonom č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákona č. 551/2010 Z.z., zákona č. 50/2012 Z.z. a zákona č.485/2013 Z.z.

**V Zariadení pre seniorov  sa poskytuje sociálna služba :**

* fyzickej osobe, ktorá **dovŕšila dôchodkový vek** a je odkázaná na pomoc inej fyzickej osoby a jej **stupeň odkázanosti je najmenej IV**,  alebo
* fyzickej osobe, ktorá **dovŕšila dôchodkový vek** a poskytovanie sociálnej služby v tomto zariadení **potrebuje z iných vážnych dôvodov**.

**Pred nástupom do Zariadenia pre seniorov musí žiadateľ o zabezpečenie poskytovania sociálnej služby doručiť nasledovné dokumenty:**

1. **Súhlas primátora** k poskytovaniu služieb v zariadení vybavuje MsÚ
2. **Právoplatné rozhodnutie a posudok o odkázanosti** na sociálnu službu do Zariadenia pre seniorov(v prípade, ak je žiadateľ prijatý v zmysle § 8 ods. 8 zákona o sociálnych službách v z.n.p., sa rozhodnutie doloží dodatočne)
3. **Žiadosť o zabezpečenie poskytovania sociálnej služby** – vyplní a podpisuje žiadateľ(doručuje na MsÚ).
4. **Žiadosť o uzatvorenie zmluvy o poskytovaní sociálnej služby** - vyplní a podpisuje žiadateľ (zabezpečuje ZpS).
5. V prípade, že sa žiadateľ nedokáže podpísať, vyžiadať potvrdenie od lekára, že vzhľadom k zdravotnému stavu nie je schopný podpisu.
6. **Rozhodnutie o aktuálnej výške dôchodku** zo sociálnej poisťovne, ak rozhodnutie nemá, je potrebné doložiť potvrdenie o výške dôchodku. Taktiež aj spoločne posudzovaných osôb.
7. **Potvrdenie z ÚPSVaR**, že žiadateľ poberá, resp. nepoberá dávku v hmotnej núdzi, ak poberá vyčísliť mesačnú dávku -*v prípade nízkeho dôchodku cca 300 eur.*
8. **Vyhlásenie o majetku fyzickej osoby** na účely platenia úhrady za sociálnu službu s overeným podpisom + kópiu listu vlastníctva, *alebo vytlačiť si LV z katasterportálu (internet),* tlačivo sa nepodáva, ak sa klient nedokáže podpísať, z dôvodu svojho zdravotného stavu.
9. **Potvrdenie od obvodného lekára**, že žiadateľ netrpí infekčným ochorením.
10. V prípade, že žiadateľ nemá dostatočný príjem na zaplatenie úhrady za SS, tlačivo **„Čestné vyhlásenie o príjme** fyzickej osoby“ vyplní osoba, ktorá bude úhradu za žiadateľa doplácať do plnej výšky úhrady za poskytovanú SS.
11. Tlačivo „autobiografický portrét“ – vyplní príbuzná osoba žiadateľa.
12. Tlačivo „Hlásenie o prijatí do Zariadenia pre seniorov v Trnave“ s overeným podpisom, aby dôchodok žiadateľa bol doručovaný hromadným poukazom do Zariadenia (podľa voľby žiadateľa).
13. Žiadateľ sa môže rozhodnúť či zostáva v evidencii svojho obvodného lekára, alebo chce prejsť do starostlivosti obvodného lekára zariadenia.
14. Ak klient **je zbavený svojprávnosti**, musí príbuzný klienta resp. jeho opatrovník doložiť právoplatné rozhodnutie zo súdu o opatrovníctve, pričom toto rozhodnutie   
    sa doloží do spisovej dokumentácie klienta.

**Pri nástupe do nášho zariadenia si so sebou prineste:**

 1. Veci osobnej potreby (uteráky, utierky, šálky, lyžičky, tanieriky...)

2. Hygienické potreby (sprchové mydlo, toaletný papier, vložky, plienky, ....)

3. Ošatenie (osobné šatstvo, uteráky, deky, plátenná taška na veci s menom klienta, obuv)

**Napísať súpis šatstva s počtom kusov a odovzdať sociálnemu pracovníkovi.**

Z  dôvodu nažehlenia mena, za veci stratené alebo vymenené s vecami iných obyvateľov neručíme. K dispozícii je jedna skriňa (1/2 na vešanie a ½ na ukladanie vecí)

4. Občiansky preukaz

5. Preukaz poistenca

6. Zdravotná dokumentácia (v prípade, že sa nahlásite nášmu obvod. lekárovi)

7. Súpis liekov, potvrdený od lekára

8. Potvrdenie od obvodného lekára, že klient netrpí žiadnym infekčným ochorením, podpísané lekárom

9. Potvrdenie o očkovaní proti chrípke (Ak bol prijímateľ SS očkovaný)

10. Peniaze na zaplatenie úhrady

11. Aktuálne rozhodnutie zo sociálnej poisťovne **o** **aktuálnej výške dôchodku** a príspevky (potvrdenie z ÚPSVaR, že nepoberáte resp. poberáte dávku v hmotnej núdzi a výška)

12. Ak Vám dôchodok doručuje poštárka odhlásiť doručovanie z pošty a prihlásiť na adresu vyššie uvedenú

13. Emailová adresa na rodinných príslušníkov

14. **Elektrospotrebiče – revízia na 1 rok, za každý elektrospotrebič je poplatok 4,- eurá**

Tel. č. 033 32 36 727

Tel. č. 033 32 36 720